**Pressemelding**11. august 2016

**Haakon Dyrnes skal lede Komplett Mobil**

**Med 17 års erfaring fra Telecom, har Komplett kapret en svært kompetent leder til sin nysatsning Komplett Mobil. Haakon Dyrnes starter den 15. august, og skal utfordre duopolet (Telenor og Telia) i Norge.**

- Vi er svært fornøyd med å få Haakon Dyrnes med på laget, sier Ole Vinje, konsernsjef i Komplett Group. Han har markert seg som en svært kompetent leder i blant annet Tele2 Norge. Han har lang bransjeerfaring og skal bygge Komplett Mobil til å bli en betydelig aktør i det norske markedet.

Komplett Mobil har siden 1. juni tilbudt mobilabonnement på Komplett.no. I tillegg til gode betingelser i det norske markedet, har Komplett Mobil fokus på å tilby rimelig telefoni, SMS og data i Europa.

- Jeg opplever Komplett som en spennende og profesjonell bedrift, og er imponert over hva de har fått til, sier Haakon Dyrnes. Å ha en sterk merkevare gir gode forutsetninger for å hevde seg i mobilmarkedet, og min ambisjon er å påvirke bransjen til å bli enda mer kundeorientert.

Komplett Mobil bygger nå opp en liten og effektiv salgsorganisasjon i Oslo. Selskapet er det siste tilskuddet i Komplett Groups satsing på nett. I tillegg til lanseringer som apotek, bildeler, hvitevarer, hjem-og-fritid og skjønnhet.

**-** Vi skal utfordre Telenor og Telia, fortsetter Dyrnes. Det finnes allerede mange aktører i markedet som ønsker det, men vi ser at markedsandelene er forholdsvis beskjedne. Telenor og Telia spiller sine roller godt og er svært dyktige. Skal de norske mobilkundene få de prisene og tjenestetilbudene de fortjener, må vi klare å utjevne markedsandelene. Mitt mål er at Komplett Mobil skal oppnå dette ved å utfordre på litt andre måter, avslutter Dyrnes.

**For mer informasjon kontakt:**Ole Vinje, konsernsjef Komplett, mobil 900 89 421  
Haakon Dyrnes, Administrerende direktør Komplett Mobil, mobil 41 31 90 10

**Noen fakta om Haakon Dyrnes**2014 – 2016Clear Channel Norway AS, Broadnet AS, Clear Channel Norway AS  
 (Management for hire)  
2012 – 2014 Teki Solutions AS – CEO, Solid Media Group AS – CEO  
2000 – 2011 Tele2 Norge AS – CEO, salg-/markedsdirektør, direktør privatmarkedet  
1996 – 2000 Telenor – markedssjef, produktgruppesjef  
1987 – 1991 University of Stirling, siviløkonom

**Om Komplett Group**

Komplett Mobil ble etablert i 2016, og eies av Komplett Group som er Nordens største netthandelsaktør med 17 nettbutikker. Komplett Group har 800 ansatte og hovedkontor i Sandefjord. Les mer på: [www.komplettmobil.no](http://www.komplettmobil.no) og [www.komplettgroup.com](http://www.komplettgroup.com)